Wo mir vom Schiff si drab gsi, hei mir aus erschts mau ids Immigration Office mueesse. Dert het sech de irgendeine a uesi Ruckseck gmacht, was ig natuerlech gar nid luschti ha gfunde. Ig ha ne mau gfragt was das soeu? Er het mi de grad afa amoege er sigi vor Polizei u es goeng mi ja ou nuet ah. Das hani ja nid choenne schmoecke, das er e Polizischt isch. Er het usgseh wie irgend e  drhergloffne Inder. I hanim de erklaehrt, dass er de Luet wenigschtens choennti saege, das er d Ruckseck duersuecht. De waeri das ou gar keis Problem. I gloub er hets nid kapiert, was ig ihm gseit ha...    Naehr hets de mau ds Permit fuer d Insle gaeh. Jede Touri muess sech regischtriere u darf nume i bestimmte Regione uf bestimmte Insle si. Es git no Insle, wo Tagesusflueg erloubt si, me aber nid darf uebernachte.      Mir si de i zwoei Gruppe id Central Lodge gfahre. Zimli aeng, ds dritt im ne Ridschka mit em ganze Gepaeck. Dert hei dr Philipp u ig de es Zimmer zaeme gno. Ir Central Logde hei mir no d'Ela u dr Marco troffe. Sie si mit em VW-Bus nach Indie cho u hei unterwaegs d'Laura, dr Theo u dr Philipp glernt kenne. Mir hei de churz drueber diskutiert, wo mir haere wei u hei beschlosse, das es uf Little Andaman soeu ga.      Nachem ne feine Aesse hei mir de probiert, Tickets fuer e naechscht Tag ds uebercho. Das isch auerdings nuet worde, woeu ds Ticket-Office am Sunntig zue het. So si mir de bir Central Lodge umeghanget u hei ues no Infos vo de andere Traveller ueber die andere Insle gsammlet. Mir si ues nuemme so sicher gsi, oeb ech Little Andaman grad di richtigi Insle  isch. Ir Lodge hets viu anderi Backpackers gha, wo viu vo de verschiedene Insle hei ds verzeue gha.      Am naechschte Morge hei mir ues de entschlosse, uf d Insle Havelock ds gah, woeu dert schins eine vo de 10 schoenschte Straend (Waeut wit!) soeu si. D'Gruppe het sech de ufteilt, damit aui ihri  verschiedene Sache no hei choenne erledige. I bi de grad mit es paar andere diraekt zum Hafe, wo mir zimli schnaeu a d'Tickets fuer d Faehri si cho. Naehr hei d'Laura, dr Theo u ig beschlosse, das mir wei Gepaeck abboue (i bruche ja aeuae kei Chlaetterzuegs mit mir ume z'schleppe. Mir hei scho ghoert, dass es in Port Blair schwierig sigi, Gepaeck ds deponiere u so si mir de vom Hafe us ga d Guesthouses abklappere. Nach oeppe einehaub Stund Ridschka fahre u umestresse hei mirs de schlussaendlech ir Central Lodge abgaeh.      Am Zwoei he me de uf ds Schiff doerfe. Es si mehrheitlech Touris (sprich Israelis) gsi, wo sech vou uf di indischi hei zum Boot begaeh. Die Trottle hei aber nid grafft, das me  sech frueecher es Ticket soetti chouffe u si ohni drvor gstande. Mir si de mit uesne Billet naebe duere zoge u hei ues ufem Deck obe installiert. D'fahrt isch verbi wie im Flug. Nach drue e haub Tag si vier Stund e klacks.